CELEX: 31981R2851
Language: el
Date: 1981-09-28 00:00:00
Title: Κανονισμός (EOK) αριθ. 2851/81 τού Συμβουλίου τής 28ης Σεπτεμβρίου 1981 περί τροποποιήσεως τού κανονισμού (EOK) αριθ. 1144/81 περί καθορισμού τών γενικών κανόνων σχετικά μέ τήν απόσταξη τών επιτραπέζιων οίνων πού αναφέρονται στό άρθρο 15 τού κανονισμού (EOK) αριθ. 337/79

Avis juridique important

|

31981R2851

Κανονισμός (EOK) αριθ. 2851/81 τού Συμβουλίου τής 28ης Σεπτεμβρίου 1981 περί τροποποιήσεως τού κανονισμού (EOK) αριθ. 1144/81 περί καθορισμού τών γενικών κανόνων σχετικά μέ τήν απόσταξη τών επιτραπέζιων οίνων πού αναφέρονται στό άρθρο 15 τού κανονισμού (EOK) αριθ. 337/79  

Επίσημη Εφημερίδα αριθ. L 280 της 02/10/1981 σ. 0001

***** ΚΑΝΟΝΙΣΜΟΣ (ΕΟΚ) αριθ. 2851/81 ΤΟΥ ΣΥΜΒΟΥΛΙΟΥ  της 28ης Σεπτεμβρίου 1981  περί τροποποιήσεως του κανονισμού (ΕΟΚ) αριθ. 1144/81 περί καθορισμού των γενικών κανόνων σχετικά με την απόσταξη των επιτραπέζιων οίνων που αναφέρονται στο άρθρο 15 του κανονισμού (ΕΟΚ) αριθ. 337/79  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3456/80 (2), και ιδίως το άρθρο 15 παράγραφος 1,  την πρόταση της Επιτροπής,  Εκτιμώντας:  ότι ο κανονισμός αριθ. 1144/81 (3), όπως τροποποιήθηκε από τον κανονισμό (ΕΟΚ) αριθ. 2328/81 (4), προβλέπει την ειδική απόσταξη των επιτραπέζιων οίνων με σκοπό την αντιμετώπιση της σοβαρής κρίσεως της αγοράς· ότι, κυρίως λόγω περιορισμένων δυνατοτήτων αποστάξεως στις αμπελουργικές ζώνες Γ ΙΙΙ α) και Γ ΙΙΙ β), χορηγείται συμπληρωματική ενίσχυση όταν ο οίνος που παρήχθη στις εν λόγω ζώνες μεταφέρεται, σε απόσταση τουλάχιστον 300 χιλιομέτρων, σε άλλες αμπελουργικές ζώνες για να αποσταχθεί εκεί·  ότι πρέπει να μην αποκλεισθούν από τη χορήγηση της συμπληρωματικής αυτής ενισχύσεως οινοπνευματοποιοί των οποίων οι εγκαταστάσεις αποστάξεως ευρίσκονται έξω από κάθε αμπελουργική ζώνη,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 5 του κανονισμού (ΕΟΚ) αριθ. 1144/81, η παράγραφος 3 αντικαθίσταται από το ακόλουθο κείμενο:  «3. Για τους επιτραπεζίους οίνους που παράγονται στις αμπελουργικές ζώνες Γ ΙΙΙ α) και Γ ΙΙΙ β), για τους οποίους έχουν συναφθεί συμφωνητικά παραδόσεως μεταξύ της 17ης Αυγούστου και της 14ης Οκτωβρίου 1981 και που έχουν αποσταχθεί εκτός των ζωνών αυτών και σε απόσταση τουλάχιστον 300 χιλιομέτρων από τον τόπο παραγωγής τους, χορηγείται στον οινοπνευματοποιό συμπληρωματική ενίσχυση από 1,65 ECU ανά εκατόλιτρο.»  Άρθρο 2  Ο παρών κανονισμός τίθεται σε ισχύ από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 17 Αυγούστου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 28 Σεπτεμβρίου 1981.  Για το Συμβούλιο  Ο Πρόεδρος  P. WALKER  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 360 της 31. 12. 1980, σ. 18.  (3) ΕΕ αριθ. L 120 της 1. 5. 1981, σ. 1.  (4) ΕΕ αριθ. L 230 της 14. 8. 1981, σ. 1.